open-index/open-wikipedia-markdown huggingface dataset:
Kalvarijos valsčius

**Kalvarijos valsčius** (, ) – buvęs administracinis-teritorinis vienetas dabartinės pietvakarių Lietuvos teritorijoje. Centras – Kalvarija (carmečiu – Smėlynė).

## Istorija

Valsčius buvo įkurtas XVIII a. XIX a. jis buvo Kalvarijos apskrityje. Valsčius panaikintas 1950 m. birželio 20 d., jo teritorija perduota Kalvarijos rajonui (16 apylinkių).

|-
| 1888 m.  || || 5013 || || ||
|-
| 1923 m.  || 116 || 3321 || 552 || || 46 gyvenvietės 
|-
| 1932 m. || 199 || 8150 || || 22 seniūnijos  ||
|-
| 1949-01-01  || 257 || || || 16 apylinkių  ||
|}

## Vadovai
* Vincas Juraitis, 1932 m.

## Suskirstymas

## Gyvenvietės
* Aruodai.lt (gyvenvietės)

## Gyventojai
### Tautinė sudėtis

1923 m. gyveno 3321 žmonės:
* Lietuviai – 93,9% (3120);
* Vokiečiai – 4,27% (142);
* Žydai – 1% (35);
* Kiti – 0,7% (24).

### Žymūs žmonės

|-
| 1889 || Kušliškiai || Adolfas Klimas, žurnalistas || 1985
|-
| 1891 || Sūsninkai || Jonas Dereškevičius, pedagogas, visuomenininkas || 1988
|-
| 1892 || Brazavas || Magdalena Avietėnaitė, žurnalistė || 1984
|-
| 1903 || Pasūduonys || Jurgis Dagilis, teisininkas, leidėjas || 1941
|-
| 1914 || Tabarai || Ona Jaudegytė, gydytoja || 2009
|-
| 1915 || Jurgežeriai || Vincas Jasiukevičius, statybų technologas || 1991
|-
| 1925 || Kušliškiai || Justinas Bautrėnas, aktorius, režisierius || 2010
|-
| 1926 || Šaltieji Šaltiniai || Stasia Baltus, išeivijos veikėja || 2015
|-
| 1927 || Akmenynai || Juozas Gediminas Šmitas, operos dainininkas || 2023
|-
| 1928 || Kampiniai || Jeronimas Čiuplys, kino dailininkas, scenografas || 1999
|-
| 1932 || Trakėnai || Algimantas Vincas Kajackas, kunigas || 2015
|}

## Šaltiniai
Genujos universitetas

**Genujos universitetas** (, ) – universitetas Genujoje, Italija, seniausia Genujos aukštoji mokykla. Daugiau kai 36 000 studentų, 1634 dėstytojai.

## Istorija
Įkurtas 1471 m. popiežiaus Siksto IV bule kaip Teologijos koledžas, 1773 m. pertvarkytas, suteiktas universiteto statusas. Leidžia metraščius: „Annali della Facolta di Giurisprudenza“, „Annali detta Facolta di Scienze Politiche“.

## Fakultetai
* Architektūros fakultetas
* Edukologijos fakultetas
* Ekonomikos fakultetas
* Farmacijos fakultetas
* Humanitarinis fakultetas
* Inžinerinis fakultetas
* Kalbų ir literatūros fakultetas
* Matematikos, fizikos ir gamtos mokslų fakultetas
* Medicinos ir chirurgijos fakultetas
* Politinių mokslų fakultetas
* Teisės fakultetas

## Studentai
Universitete studijavo:
* Benediktas XV, popiežius
* Inocentas XI, popiežius
* Frankas Malerba, astronautas
* Klaudijus Skajola, politikas, ministras

## Šaltiniai
Asiūklė

**Asiūklė** – kaimas Prienų rajono savivaldybės vakaruose. Šiaurine puse ribojasi su Paliomis ir Skirptiškės kaimu, rytų pusėje su Naujosios Ūtos ir Būdininkų kaimais, pietine puse remiasi į Ivoniškio mišką, vakaruose – Pilotiškių ir Pašlavančio kaimus. 50 m nuo Antano Vaznio sodybos, rytų pusėje stūkso kalnelis – prancūzkapiai (XX a. 8-9 dešimtmetyje buvo išbraukti iš saugojamų istorinių archeologinių paminklų sąrašo).

## Istorija

Rašytiniai šaltiniai teigia, kad Asiūklės kaimas atsirado 1744 metais

## Gyventojai

### Žymūs žmonės
* Juozas Kralikauskas (g. 1878 m. liepą), daraktorius, JAV lietuvių visuomenės veikėjas, rėmė Lietuvos šaulius, Nepriklausomybės fondą.

## Šaltiniai
Būdininkai

**Būdininkai** – kaimas Prienų rajono savivaldybėje. Ribojasi su Tartupio (Naujosios Ūtos seniūnija) ir Medinų (Balbieriškio seniūnija) kaimais rytuose, Ivoniškio miškais pietuose, Asiūklės kaimu vakaruose, Skirptiškės ir Naujosios Ūtos kaimais šiaurėje. Būdininkai – kadaise didžiausias kaimas pietinėje Naujosios Ūtos seniūnijos pusėje.

Upelis Kamaria išteka iš Būdininkų kaimo, tarp Levų ir Petkevičių sodybų esančios daubos (dabar griovys) ir teka per Stadalių prūdus, per Balbieršgirę, susijungia su Rude, ištekančia iš Asiūklės kaime esančių pelkynų (tarp V. Aiduko sodybos ir Balbieršgirės), vingiuojančia per Gudelių seniūnijos Rudėnų ir kitus kaimus ir įtekančia į Nemuną.

## Etimologija

LDK laikais *būdininkais* vadinti būdos – miško verslo įmonės darbininkai. Daugiausia jų buvo Užnemunėje, kiek mažiau – Žemaitijoje.

## Istorija

Šiame kaime, dabartinėje Vaškelių sodyboje 1921 m. kovo 14 d. d. gimė kunigas, politinis kalinys, ilgametis Skriaudžių parapijos klebonas Vincentas Čėsna. Pradžios mokyklą lankė Naujojoje Ūtoje. Mirė 2006 m. lapkričio 12 d., palaidotas Skriaudžių kapinėse.

Šiame kaime (dabartinėje Naujokų sodyboje) gyveno Antano Algirdo Klimo – hidrogeologo, gamtos mokslų habilituoto daktaro, Vilniaus universiteto profesoriaus tėvai Ieva ir Jonas Klimai.

Kaimo pietiniame pakraštyje, ąžuole pritvirtinta atminimo lenta 1945 m. balandžio 24 d. Būdininkų kaime įvykusio mūšio tarp Tauro apygardos Vytauto partizanų rinktinės partizanų ir NKVD kariuomenės ir šiame mūšyje žuvusių partizanų Marijos Senavaitytės-Mirtos bei Martyno Kuzmicko-Briedžio atminimui. Pašventinta 1996 m. balandžio 24 d.

Atminimo kryžius Antonijui Jobstui-Niutonui, austrui, pravardžiuotam Austriuku. 1948 m. liepos 16 d. susisprogdinusiam Būdininkuose, Kasevičių sodyboje. Užkastas Gudeliuose.

Būdininkų kaimo Lietuvos partizanai:
* Janulis Albinas, gimęs 1929 m.
* Klimašauskas Juozas, žuvo 1944.10.14
* Kvedaras Rimantas iš Kidziuliškių viensėdžio. Baigęs 6 gimnazijos klases Prienuose išėjo į mišką kartu su savo netikru dėde Jonu Žiūriu ir netrukus žuvo. Vytauto rinktinė. Tėvas – iš Balsupių atsikėlęs miškininkas, motina – mokytoja. 1926–1945(7).
* Stanaitis Juozas-Trimitas, Liūtas, gimęs 1912 m. Būrio vadas ltn. Žuvo Raišupyje. Geležinio Vilko rinktinė. 1947.07.30
* Stanaitis Vitas-Aidas, gimęs 1928 m. Žuvo Miknonių k. pas V. Kučinską drauge su Petru Kučinsku-Tyla, J. Vitkausku, L. Kazlausku-Bijūnu, išduoti ir nušauti saugumiečių užverbuoto partizano S. B.-Garso. 1952.12.12

## Gyventojai

## Galerija

Austriukui atminti.JPG
Kidziuliškės.JPG


## Šaltiniai
Andre Agassi

**Andrė Agasis** (; g. 1970 m. balandžio 29 d.) – buvęs profesionalus JAV tenisininkas, olimpietis, buvusi pirmoji pasaulio raketė. Baigė karjerą 2006 m. rugsėjo 6 d.

## Šaltiniai
Ūtos Sruoga

**Ūtos Sruoga** – kaimas Prienų rajono savivaldybėje, Kaimas ribojasi su Tartupio Sruogos kaimu rytuose, Naujosios Ūtos kaimu pietuose ir vakaruose, bei Palių mišku šiaurėje.

## Gyventojai

## Šaltiniai
Taizas

**Taizas** () − miestas Jemeno pietuose, Taizo gubernijos administracinis centras.

Miestas įsikūręs 1400 m virš jūros lygio. Taizas garsėja audimo ir auksakalystės amatais. Mieste yra keletas architektūrinių paminklų: miesto siena su 2 vartais ir citadele, XIII−XIV a. mečetės. Netoli Taizo yra *Džanadijos mečetė* (statyta VII a.). 

Virš miesto iškilęs Sabiro kalnas (3006 m).

## Miesto istorija
* 1173 m. pirmą kartą paminėtas Taizo miestas.
* 1175 m. Taizas tapo Ajubidų dinastijos sostine.
* 1500 m. Taizas priklausė Osmanų imperijai.
* 1918 m. Turkai perleido Taizo miestą Jemeno karalystei.
* 1948 m. Taizas tapo Jemeno administracine sostine, turėdamas imamo rezidenciją.
* 1962 m. sostinė iš Taizo perkelta į Saną.

## Sportas
* Al-Saqr SC – futbolo klubas.
* „Al-Walad“ stadionas, kurio talpa –5 000 vietų, iš jų – 3 000 sėdimos

## Išnašos
Mirka Federer

**Miroslava "Mirka" Federer** (; g. 1978 m. balandžio 1 d.) – buvusi profesionali Šveicarijos tenisininkė, olimpietė. Baigė savo profesionalią karjerą 2002 m. dėl pėdos traumos. Ji geriausiai žinoma kaip pirmosios vyrų pasaulio raketės Rodžerio Federerio žmona.

## Šaltiniai
Likiškiai (Alytus)

**Likiškiai** – Alytaus miesto dalis, mikrorajonas miesto vakarinėje dalyje, prie kelio . Mikrorajone vyrauja 9, 11, 13, 16 aukštų pastatai, taip pat individualūs namai. Stovi Alytaus Švč. M. Marijos Krikščionių Pagalbos bažnyčia. Vakariniame pakraštyje yra Alytaus geležinkelio stotis, rytiniame – Likiškių parkas. Tai labiausiai į vakarus nutolęs miesto mikrorajonas, buvusi Likiškių kaimo rytinė dalis, prijungta prie miesto (vakarinė dalis liko Alytaus rajone).

## Istorija

Kaip miesto dalis suformuota 1995 m. Alytaus miestui priskiriant dalį Likiškių kaimo.

## Šaltiniai
Krekenavos valsčius

**Krekenavos valsčius** () – buvęs administracinis-teritorinis vienetas dabartinės šiaurės Lietuvos teritorijoje. Centras – Krekenava.

## Istorija

Pavietas minimas nuo XV a. 1-osios pusės. Carmečiu valsčius įkurtas 1861 m. Kauno gubernijoje ir priklausė Panevėžio apskričiai. Po I pasaulinio karo priskirtas Kėdainių apskričiai, nors svarstant apskričių ir valsčių priklausomybę, 1919 m. birželio 7 d. Krekenavos valsčius pateikė pageidavimą priklausyti Panevėžio apskričiai.

1947 m. dalis teritorijos perduota naujiems Sidabravo valsčiui ir Truskavos valsčiui. Valsčius panaikintas 1950 m. birželio 20 d., jo teritorija perduota Ramygalos rajonui (12 apylinkių).

|-
| 1877 m. || || 4868 || 361 kiemas  || 15 seniūnijų || 60
|-
| 1923 m.  || 311 || 9997 || 2062 || || 155 gyvenvietės 
|-
| 1932 m. || 270 || 11000 || || 15 seniūnijų  ||
|-
| 1949-01-01  || 256 || || || 12 apylinkių  ||
|}

## Vadovai
* Petras Zapalskis, 1932 m.
* P. Jestignejevas, vykdomojo komiteto pirmininkas iki 1941 m.

## Suskirstymas

## Gyventojai
### Žymūs žmonės

|-
| 1890 || Dauburaičiai || Stanislovas Mastauskis, agronomas || 1978
|-
| 1903 || Rodai || Jonas Kuodis, statybų inžinierius || 1983
|-
| 1904 || Baidokai || Benediktas Labanauskas, miškininkas || 1978
|-
| 1905 || Užliaušiai || Antanas Račiūnas, kompozitorius || 1984
|-
| 1907 || Palinkuvė || Alfonsas Gineitis, teisininkas, rezistentas || 1982
|-
| 1921 || Rabikėliai || Jonas Žilevičius, šaulių sąjungos veikėjas ||
|-
| 1935 || Butrimoniai || Leonas Katkevičius, inžinierius hidrotechnikas ||
|-
| 1936 || Petriškiai || Irena Parnavienė, pedagogė || 2010
|-
| 1938 || Rodai || Stanislovas Marčiauskas, agronomas ||
|-
| 1939 || Baimainiai || Stasys Juknevičius, zootechnikas ||
|-
| 1948 || Ąžuolytė || Arūnas Krotkus, fizikas ||
|-
| 1949 || Jateliškiai || Česlovas Bobinas, agronomas ||
|}

## Šaltiniai
Juršiškės (reikšmės)

**Juršiškėmis** vadinami kaimai:

* Kaišiadorių rajone,
* Molėtų rajone,
* Šalčininkų rajone:
** kaimas,
** viensėdis.
Žvirbliškės

**Žvirbliškėmis** vadinami kaimai:

* Molėtų rajone:
** Inturkės seniūnijoje,
** Giedraičių seniūnijoje;
* Rokiškio rajone:
** Jūžintų seniūnijoje,
** Kamajų seniūnijoje;
* Šiaulių rajone;
* Baltarusijoje:
** Ašmenos rajone;
** Breslaujos rajone.
Možaiskas

**Možaiskas** () – miestas Rusijoje, Maskvos srities vakaruose, 110 km į vakarus nuo Maskvos, prie Maskvos upės. Rajono centras. 30 056 gyventojų (2019 m.). Maisto ir spausdinimo pramonė.

Yra XIX a. soboras, XVI–XIX a. cerkvės, krašto muziejus, Lužeckio vienuolynas.

## Istorija
Možaiskas žinomas nuo 1231 m., kuomet priklausė Smolensko kunigaikštystei. Nuo XIV a. priklausė Maskvos valstybei. Jo apylinkėse gyveno baltai – rytų galindai. Miestas buvo įtvirtintas. 1612 m. nukentėjo nuo ATR armijos puolimų.

## Nuorodos
* Oficiali svetainė  (rusų k.)
Mukala

**Mukala** () − miestas Jemeno pietuose, Hadhramauto gubernijoje, prie Adeno įlankos.

Miestas yra 480 km į rytus nuo Adeno. Tai yra didžiausias Hadhramauto gubernijos uostas.
Šiaurės Jemenas

**Šiaurės Jemenas** − istorinis regionas Arabijos pusiasalyje, atsiradęs XIX a., kuomet dalį istorinio Jemeno (t. y. Pietinį Jemeną) užėmė Britų imperija. 

Šiaurės Jemeną XIX-XX a. kontroliavo šios valstybės: Zaidi imamatas, Osmanų imperija, Jemeno karalystė, Jemeno Arabų Respublika.

1990 m. su Pietų Jemenu susijungė į dabartinį Jemeną.

## Istorija
1839 m. Britanija okupavo Adeną ir tų pačių metų rugsėjo mėnesį paskelbė jį savo kolonija. Tai lėmė Jemeno padalijimą tarp Britanijos paveiktos pietinės dalies, ir Osmanų paveiktos šiaurinės dalies.

XIX a. šiaurinę kalnuotą Jemeno dalį kontroliavo imamai Kasimidai, o pajūrio žemumas − Osmanai. Imamatas patyrė labai stiprią vahabitų agresiją, nuo kurios reikėjo gintis, o tai nuolat silpnino valstybę. Nors vahabitai neįsigalėjo, 1848 m. dideles imamato sritis vėl susigrąžino Osmanų imperija, o 1872 m. Turkija įsigalėjo visame Šiaurės Jemeno regione.

1918 m. Šiaurės Jemenas tapo nepriklausomas nuo Osmanų imperijos kaip Jemeno Karalystė. Joje Kasimidai susigrąžino valdžią ir buvo tituluojami karaliais (*melik*). Ši valstybė turėjo ne tik išsikovoti nepriklausomybę nuo Turkijos, bet ir kariauti su stiprėjančia Saudo Arabija šiaurėje ir Adeno Protektoratu pietuose.

1962 m. Egipto inspiruotas sukilimas nuvertė imamą−karalių ir paskelbė Jemeno Arabų Respubliką, tačiau kadangi Jordanas ir Saudo Arabija rėmė rojalistus, šalyje kilo pilietinis karas, pasibaigęs tik 1968 m., kuomet galutinai įsitvirtino respublikinis valdymas.

1990 m. gegužės 22 d. Pietų Jemenas ir Šiaurės Jemenas susijungė į Jemeno Respubliką.

## Taip pat skaitykite

*Jemeno istorija
Martin Hansson

**Martinas Hansonas** (; 1971 m. balandžio 6 d.) – Švedijos futbolo teisėjas iš Holmsjės gyvenvietės šalies pietuose. Pagal specialybę – gaisrininkas.

Teisėjauja Švedijos Allsvenskan lygoje, UEFA taurės ir UEFA čempionų lygos varžybose, FIFA rungtynėse. Teisėjavo 2009 m. FIFA Konfederacijų taurėje (taip pat ir finale tarp JAV ir Brazilijos) ir 2010 m. pasaulio futbolo čempionate.

2009 m. lapkričio 18 d. tapo tarptautinio skandalo objektu, kai lemiamose atrankos į 2010 m. pasaulio futbolo čempionatą varžybose tarp Prancūzijos ir Airijos įskaitė Prancūzijos futbolininkų įvartį, kuris buvo įmuštas iš nuošalės ir Thierry Henry akivaizdžiai ranka sustabdžius kamuolį.

## Šaltiniai
Pasvalio valsčius

:: *Panašiu pavadinimu XIX a. vadinosi [[Pasvaliečių valsčius]], buvęs arčiau Biržų.*

**Pasvalio valsčius** – buvęs administracinis-teritorinis vienetas dabartinės šiaurės Lietuvos teritorijoje. Centras – Pasvalys.

## Istorija

Įkurtas 1918 m. pabaigoje. Valsčius panaikintas 1950 m. birželio 20 d., jo teritorija perduota Pasvalio rajonui (9 apylinkės).

|-
| 1923 m.  || 184 || 9436 || 2021 || || 82 gyvenvietės 
|-
| 1932 m. || 191 || || || 11 seniūnijų  ||
|-
| 1934 m. || 184 || 11 879 || 
|-
| 1949-01-01  || 174 || || || 9 apylinkės  ||
|}

## Vadovai
* Juozas Tonkūnas, pirmininkas nuo 1918 m.
* Petras Čeponis, 1932 m.

## Suskirstymas

## Gyventojai
### Žymūs žmonės

|-
| 1887 || Ustukiai || Antanas Kazilevičius, karininkas || 1964
|-
| 1905 || Talačkoniai || Ona Bluzmienė, tautosakininkė || 1994
|-
| 1906 || Tetirvinai || Juozas Žagrakalys, teisininkas, rezistentas || 1977
|-
| 1907 || Vidugiriai || Alfonsas Gučas, psichologas, pedagogas || 1988
|-
| 1922 || Žadeikėliai || Jonas Mikelinskas, rašytojas || 2015
|-
| 1922 || Skrebotiškis || Elena Kuosaitė-Jašinskienė, literatūrologė || 2016
|-
| 1925 || Skrebotiškis || Jonas Kuosa, agronomas || 1999
|-
| 1926 || Migoniai || Stasys Kalvėnas, politinis kalinys || 2008
|-
| 1931 || Petraičiai || Antanas Šimkūnas, žurnalistas || 2025
|-
| 1933 || Pasvalio vienkiemis || Stepas Janušonis, radijo inžinierius || 2008
|-
| 1937 || Skrebotiškis || Danielius Mickevičius, žurnalistas, redaktorius || 2021
|}

## Šaltiniai
Čulupiai

**Čulupiai** – indėnų tauta, gyvenanti Argentinoje ir Paragvajuje. Etnonimas čulupiai (*chulupís*) suteiktas gvaranių, patys save vadina **nivaklais** (*nivaclés*). Šaltiniuose dar minimi kaip *hurupí, chulupie, chulupe, ashlushlay* ir *axluslay*. Gyvena 20-yje bendruomenių Pilkomajo upės baseine: Saltos provincijoje (*Misión La Paz* ir *La Bolsa* bendruomenės), Bokerono ir Prezidento Hajeso departamentuose. Iš viso, Paragvajuje gyvena 14 832 čulupių, o Argentinoje – 553. Kalba matakų-gvajkurų šeimai priskiriama nivaklų kalba.

Nuo seno buvo medžiotojų-rankiotojų gentis. Maitinosi daugiausia algarobo vaisiais ir iš jų paruoštais gaminiais bei medumi. Praktikavo priešų skalpavimą. Skalpus puošdavo plunksnomis ir jais puošdavosi taip vaizduodami savo narsą.

## Šaltiniai
Nivaklų kalba

**Nivaklų kalba** arba **čulupių kalba** – matakų-gvajkurų kalbų šeimos kalba, vartojama indėnų nivaklų (čulupių), gyvenančių Gran Čiake, aplink Pilkomajo upę. Kalbančiųjų skaičius – 14-15 tūkst. žmonių. Vartojama Paragvajaus Bokerono ir Prezidento Hajeso departamentuose bei Argentinos Saltos provincijoje (bendruomenėse prie Tartagalio).

Išskiriami du pagrindiniai dialektai: miško nivaklų ir paupio nivaklų. Dauguma nivaklų sunkiai supranta ispaniškai ir beveik nekalba gvaraniškai, tačiau dalis gyvenančių prie menonitų kolonijų supranta šiek tiek vokiškai. 1976 m. Bolivijoje buvo ~100 žmonių, kurie mokėjo nivaklų kalbą, tačiau manoma, kad dabar ji ten jau išnykusi.

Kalba dėstoma misijų pradinėse mokyklose, yra išversta Biblija, sudarytas žodynas.

## Nuorodos
*
Juan Carlos Ferrero

**Chuanas Karlosas Ferero Donatas** (; g. 1980 m. vasario 12 d.) – profesionalus Ispanijos tenisininkas, olimpietis, buvusi pirmoji pasaulio raketė. Dėl greičio, ištvermės bei stipraus kūno sudėjimo vadinamas „Moskitu“.

## Šaltiniai
Ilinojaus universitetas

**Ilinojaus universitetas** () – vienas didžiausių JAV universitetų Ilinojaus valstijoje, kurį sudaro 3 universitetai:
* Ilinojaus universitetas Čikagoje (*University of Illinois at Chicago*), **UIC**, įsteigtas 1982 m.
* Ilinojaus universitetas Springfilde (*University of Illinois at Springfield*), **UIS**, įsteigtas 1995 m.
* Ilinojaus universitetas Urbanoje-Šampeinėje (*University of Illinois at Urbana-Champaign*), **UIUC** – universiteto centras

## Istorija
Ilinojaus universitetas įsteigtas 1867 m., iki 1885 m. Ilinojaus pramonės universitetas, atidarytas 1868 m. kovo 2 d., 1982 m. reorganizuotas. Universiteto vadovas – prezidentas, renkamas 4 metams. Kiekvienam iš grupės universitetų vadovauja kancleris.

Ilinojaus universiteto leidykla įkurta 1918 m., ji kasmet išleidžia apie 120 pavadinimų knygų, 26 periodinius leidinius. 11 universiteto mokslininkų yra gavę Nobelio premiją.

## Kiti universitetai
Be Ilinojaus universiteto Ilinojaus valstijoje veikia:
* Čikagos valstybinis universitetas (*Chicago State University*), **CSU**
* Čikagos universitetas (*University of Chicago*), **U of C**
* Ilinojaus valstybinis universitetas (*Illinois State University*), *ISU*
* Pietų Ilinojaus universitetas (*Southern Illinois University*), susidedantis iš:
** Pietų Ilinojaus universitetas Karbondeile (*Southern Illinois University Carbondale*), **SIUC**
** Pietų Ilinojaus universitetas Edvardsvilyje (*Southern Illinois University Edwardsville*), **SIUE**
* Rytų Ilinojaus universitetas (*Eastern Illinois University*), **EIU**
* Šiaurės Ilinojaus universitetas (*Northern Illinois University*), **NIU**
* Šiaurės rytų Ilinojaus universitetas (Northeastern Illinois University), **NEIU**
* Vakarų Ilinojaus universitetas (*Western Illinois University*), **WIU**
* Valstybinis valstijos universitetas (*Governors State University*), **GSU**

## Lietuviai

* Arvydas Petras Žygas (1958–2011) – Ilinojaus universiteto ir Vytauto Didžiojo universiteto (VDU) profesorius, ateitininkijos Lietuvoje atkūrėjas.

## Šaltiniai
Molėtų valsčius

**Molėtų valsčius** (, ) – buvęs administracinis-teritorinis vienetas dabartinės rytų Lietuvos teritorijoje. Centras – Molėtai.

## Istorija

Valsčius įkurtas 1861 m. Vilniaus gubernijoje. 1947 m. dalis teritorijos perduota naujiems Inturkės valsčiui ir Videniškių valsčiui. Valsčius panaikintas 1950 m. birželio 20 d., jo teritorija priskirta Molėtų rajonui (7 apylinkės).

|-
| 1869 m. || || 7209 || 780 kiemų  || || 231
|-
| 1874 m. || || 8000 || 781 kiemas  || 9 seniūnijos || 248
|-
| 1880 m. || || 8146 || 781 kiemas  || 9 seniūnijos || 248
|-
| 1885 m. || || 9157 || 819 kiemų  || 10 seniūnijų || 248
|-
| 1890 m. || || 9389 || 819 kiemų  || 10 seniūnijų || 249
|-
| 1923 m.  || 491 || 16.597 || 3346 || || 423 gyvenvietės 
|-
| 1932 m. || 283 || 16597 || || 14 seniūnijų  ||
|-
| 1949-01-01  || 190 || || || 7 apylinkės  ||
|}

## Vadovai
* F. Liutkevičius, 1886–1887 m.
* S. Banevičius, nuo 1887 m.
* Mykolas Umbrasas, 1932 m.

## Suskirstymas

## Gyventojai
### Žymūs žmonės

|-
| 1906 || Juršiškės || Klemensas Kaušinis, statybų inžinierius || 1995
|-
| 1910 || Janėnai || Vaclovas Miknevičius, keramikas || 1989
|-
| 1920 || Vyžiniai || Jokūbas Kivilša, statybų ininierius || 2012
|-
| 1931 || Antaduriai || Kazys Napoleonas Kitkauskas, architektas || 
|-
| 1938 || Likiškiai || Albertas Lamauskas, architektas ||
|-
| 1941 || Mažeikiai || Petras Bražėnas, literatūros kritikas ||
|-
| 1942 || Žvirbliškės || Juozas Kazlauskas, fotografas, režisierius || 2002
|-
| 1943 || Mažeikiai || Algis Bražėnas, inžinierius mechanikas || 2012
|-
| 1943 || Graužiniai || Aleksandra Juozapėnaitė, pianistė, pedagogė || 2012
|-
| 1943 || Kijėliai || Steponas Gečys, inžinierius elektrotechnikas ||
|-
| 1944 || Strakėnai || Juozas Švedas, chorvedys || 2024
|}

## Šaltiniai
Ilinojaus universitetas Čikagoje

**Ilinojaus universitetas Čikagoje** () – vienas iš Ilinojaus universiteto savarankiškų universitetų Čikagoje. Daugiau kaip 3200 dėstytojų, apie 34000 studentų. 

## Struktūra
Ilinojaus universitetas Čikagoje įsteigtas 1982 m., sujungus Ilinojaus universiteto Čikagos medicinos centrą () ir Ilinojaus universiteto Čikagos pagrindinį mokslo centrą (). Jį sudaro: 
* Verslo administravimo koledžas
* Architektūros ir meno koledžas
* Stomatologijos koledžas
* Švietimo koledžas
* Inžinerijos koledžas
* Sveikatos apsaugos koledžas
* Džeinės Adams socialinio darbo koledžas
* Humanitarinis koledžas
* Socialinių mokslų koledžas
* Medicinos koledžas
* Slaugos koledžas
* Farmacijos koledžas
* Visuomenės sveikatos koledžas
* Miestų planavimo ir viešųjų reikalų koledžas
* Visuomenės sveikatos mokykla

Šio universiteto bibliotekoje saugoma 1,5 mln. tomų dokumentų, 1,5 mln. mikrokopijų, daugiau kaip 230 000 garso įrašų, 14 000 periodinių leidinių. Veikia mokslinių tyrimų centrai, laboratorijos, technologijų parkas. 

Veikia Pasaulio lietuvių bendruomenės įsteigta Lituanistikos katedra, Slavų ir baltų kalbų ir literatūros katedra, dėstoma čekų, lenkų, rusų, serbų, ukrainiečių kalbomis. 

## Šaltiniai
Ilinojaus universitetas Springfilde

**Ilinojaus universitetas Springfilde** () – vienas iš Ilinojaus universiteto savarankiškų universitetų Springfilde. Daugiau kaip 170 dėstytojų, 4855 studentai. 

## Struktūra
Ilinojaus universitetas Springfilde įsteigtas prie Ilinojaus universiteto prijungus ir pervadinus 1995 m. 1969 m. įsteigtą *Sangamono universitetą*. Jį sudaro: 
* Verslo ir vadybos koledžas,
* Švietimo ir visuomeninių paslaugų koledžas,
* Humanitarinių ir socialinių mokslų koledžas,
* Visuomeninių reikalų ir viešojo administravimo koledžas.

Šio universiteto bibliotekoje saugoma apie 520 000 tomų dokumentų, iš jų 2000 periodinių leidinių, 3500 vaizdo įrašų, 1,8 mln. mikrokopijų. 

## Šaltiniai
Trebišnica

**Trebišnica** (, ) – upė pietų Bosnijoje ir Hercegovinoje. Prasideda Juodkalnijos pasienyje, keletu požeminių upių, kurios suteka į Bilečos ežerą netoli Bilečo. Toliau teka į šiaurės vakarus. Sudaro požeminių karstinių urvų kompleksą, ten skaidosi į daug požeminių upių, protakų ir sudaro vieną ilgiausių pasaulyje požeminių vandens sistemų. Dalis Trebičnicos vandenų nuteka į Neretvos baseiną, o kita dalis ištrykšta Kroatijoje kaip Omblos upė ir įteka į Adrijos jūros Dubrovniko įlanką.

Ant upės įrengtos 4 hidroelektrinės. Prie Trebišnicos įsikūręs Trebinės miestas.

## Išnašos
Rusės Lomas

**Rusės Lomas** () – upė šiaurės rytų Bulgarijoje; Dunojaus dešinysis intakas. Susidaro ties Konako kaimu susiliejus dviem upėms – Baltajam Lomui (prasideda prie Razgrado) ir Juodajam Lomui (prasideda prie Popovo). Teka į šiaurės vakarus, sudaro meandras. Įteka į Dunojų Rusėje. Tai paskutinis didesnis dešinysis Dunojaus intakas.

Upės žemupyje įsteigtas Rusės Lomo gamtos parkas.

Antikoje upė vadinta Tibizu ().

## Išnašos
Luda Kamčija

**Luda Kamčija** () – upė rytų Bulgarijoje; viena Kamčijos upės ištakų. Prasideda Stara Planinos kalnuose, prie Vratnicos perėjos, į šiaurę nuo Sliveno. Teka į rytus kalnuotomis vietovėmis (šalia Karnobato, Emos ir Kamčijos kalnagūbrių). Žemupyje teka Juodosios jūros žemuma. Ten susilieja su Golemo Kamčija ir sudaro Kamčiją, kuri įteka į Juodąją jūrą.
Ilinojaus universitetas Urbanoje-Šampeinėje

**Ilinojaus universitetas Urbanoje-Šampeinėje** () – vienas iš Ilinojaus universiteto savarankiškų universitetų Urbanoje ir Šampeinėje. Daugiau kaip 8000 dėstytojų, 41 495 studentų. 

## Struktūra
Ilinojaus universitetas Urbanoje-Šampeinėje (iki 1885 m.  Ilinojaus pramonės universitetas) įsteigtas 1867 m., yra Ilinojaus universiteto centras. Jį sudaro: 
* Žemės ūkio, prekybos ir aplinkos studijų
* Praktinio valdymo koledžas
* Verslo koledžas
* Komunikacijos koledžas
* Švietimo koledžas
* Inžinerijos koledžas
* Humanitarinių ir socialinių mokslų koledžas
* Taikomųjų ir vaizduojamųjų menų koledžas
* Teisės koledžas
* Medicinos koledžas
* Veterinarijos koledžas
* Aviacijos institutas 
* Darbo ir visuomeninių santykių institutas
* Socialinio darbo mokykla
* Bibliotekininkystės ir informacijos mokslų  mokykla 

Šio universiteto bibliotekoje saugoma daugiau kaip 10 mln. tomų dokumentų, iš jų 3 mln. mikrokopijų, daugiau kaip 113 000 garso įrašų, apie 100 000 periodinių leidinių. Veikia meno ir architektūros muziejai, galerijos. Unversitetas turi stiprias krepšinio ir Amerikietiško futbolo 'Fighting Illini' komandas.

## Žmonės
;Universitete dėstė:
* Elijas Džeimsas Koris, chemikas, Nobelio chemijos premijos laureatas
* Leonas Neilas Kuperis, fizikas teoretikas, Nobelio fizikos premijos laureatas

## Lietuviai
;Universitete dirbo:
Egidijus Aleksandravičius, Meilutė Indreikaitė-Biskienė, Milda Budrienė, Marija Aldona Gaižutienė, Arūnas Gasparaitis, Gintaris Kaklauskas, Violeta Kelertienė, Vladas Litefskis, Rūta Marcinkevičienė, Jonas Gediminas Marčiukaitis, Elena Moncevičiūtė-Eringienė.

;Universitete studijavo:
Vytautas Germanas, Antanas Grina, Bronius Juodelis, Romualdas Kašuba, Albertas Jonas Kerelis, Alfredas Kleinaitis, Vida Krištolaitytė, Juozas Manelis, Leonas Antanas Maskoliūnas, Vytautas Palčiauskas, Feliksas Palubinskas, Maušas Erdmanas.

;Universito sportininkai:

Ričardas 'Dick' Butkus, Kasparas Jakučionis.

## Šaltiniai
Ohržė

**Ohržė** (), **Ėgeris** () – upė Vokietijoje ir šiaurės vakarų Čekijoje; Elbės (Labės) kairysis intakas. Prasideda Bavarijoje, Fichtelio kalnagūbryje, netoli Vasenštato miestelio. Teka į šiaurės rytus pradžioje per Vokietiją, o pratekėjusi 35 km – Čekijos teritorija. Įteka į Labę ties Litomeržicių.

Didžiausi intakai: Odrava, Tepla, Libocas, Blšanka (dešinieji), Libokų upelis, Svatava, Rolava, Bistržycė, Chomutovka (kairieji). Upės vagoje įrengtos dvi hidroelektrinės. Prie Ohržės esantys miestai: Vaisenštatas (Vokietija), Chebas, Karlovi Varai, Klašterecas prie Ohržės, Kadanis, Žatecas, Lounai, Terezynas (Čekija).

Vandenvardžio kilmė keltiška – *Agara* reiškia 'lašišų upę'.
Vitas (upė)

**Vitas** (, ) – upė šiaurės Bulgarijoje; Dunojaus dešinysis intakas. Prasideda Stara Planinos kalnuose dvejomis ištakomis Juoduoju Vitu ir Baltuoju Vitu. Pastarasis prasideda Veženo kalno papėdėje, 2030 m aukštyje virš jūros lygio. Teka į šiaurės rytus. Įteka į Dunojų ties Somovito gyvenviete.

Didžiausi intakai: Kamenska, Kalnikas, Tučenica (visi dešinieji). Prie Vito įsikūrusios upės: Tetevenas, Dolni Dabnikas, Dolna Mitropolija ir Guliacai, slėnyje yra Plevenas.

Upės pavadinimas kilo iš trakų kalbos ir reiškia vandenį.
Mžė

**Mžė** (, ) – upė Vokietijoje ir pietvakarių Čekijoje; viena iš Berounką (Vltavos baseinas) sudarančių upių. Prasideda Bavarijoje, Grisbacho Miške (726 m aukštyje), prie Mehringo kaimelio. 3 km teka Vokietijos teritorija, toliau į rytus per Čekiją. Pilzene susilieja su Radbuza ir sudaro Berounką.

Didžiausi intakai: Hamerio upelis, Kosos upelis (kairieji), Uhlavka (dešinysis). Ant upės įrengtos dvi užtvankos (Lučinos ir Hracholuskų). Prie Mžės įsikūrę Tachovo ir Stržibro miestai.
Radbuza

**Radbuza** () – upė pietvakarių Čekijoje; viena iš Berounką (Vltavos baseinas) sudarančių upių. Prasideda Bohemijos Miško kalnuose, Vokietijos pasienyje, į vakarus nuo Domažlicės. Teka į šiaurės rytus. Pilzene susilieja su Mže ir sudaro Berounką.

Didžiausi intakai: Chuchla, Lučnų upelis (kairieji), Zubržina, Merklinka, Uhlava (dešinieji). Žemupyje patvenkta. Vidutinis upės debitas žiotyse 11 m³/s, tačiau 2002 m. potvynio metu pasiekė 213 m³/s. Prie Radbuzos įsikūrę miestai ir miesteliai: Horšovski Tynas, Stankovas, Holyšovas, Stodas, Dobržanai, Pilzenas.
Budapešto Lorando Etvešo universitetas

**Budapešto Lorando Etvešo universitetas**, Budapešto universitetas (), ) – seniausias Vengrijos universitetas.

## Istorija
Budapešto universitetas įkurtas 1635 m. Nadsombatbane (dabar Trnava, Slovakija), 1777 m. perkeltas į Budą, 1784 m. – į Peštą ir pavadintas *Vengrijos karališkuoju universitetu*. 1921 m. pervadintas universiteto steigėjo kardinolo P. Pazmany, 1950 m. – universiteto rektoriaus barono Lorano Etvešo (1848–1919 m.) vardu. Leidžia metraštį „Annales Universitatis Scientiarum Budapeslinensis de Rolando Eötvös Nominatae“. 

## Struktūra
* Teisės fakultetas
* Menų fakultetas
* Mokslų fakultetas
* Specialiosios pedagogikos fakultetas
* Socialinių mokslų fakultetas
* Informatikos fakultetas
* Ikimokyklinės pedagogikos ir pradinio ugdymo fakultetas
* Mokytojų rengimo koledžas

Universitetui priklauso 9 mokslo tyrimų institutai, yra botanikos sodas, biblioteka, įkurta 1635 m. 

## Šaltiniai
FLAC

**FLAC** () – failo formatas, skirtas suspausti muziką neprarandant kokybės. Kitaip nei MP3, AAC ir Vorbis, spaudžiant muzikos failą į FLAC neprarandama kokybė. Tai tas pats kaip spaudžiant archyvavimo programa (pvz., WinRAR, 7-Zip), skirtumas – suspaudus galima klausyti grotuvuose, kurie palaiko šį failo formatą. Deja formatas nėra labai populiarus, todėl dauguma grotuvų jo dar nepalaiko.

FLAC sumažina diapazono plotį ir saugojimo reikalavimus neprarandant garso šaltinio vientisumo. Skaitmeninis garso įrašas (pvz., CD garso takelis) dekoduotas į FLAC gali būti išspaustas į identišką garso duomenų kopiją. Garso šaltiniai dekoduoti į FLAC yra tipiškai sumažinami 50–60 %.

FLAC yra nemokamas ir palaiko daugumą operacinių sistemų, tokių kaip Windows, „Unix“ (Linux, BSD, Solaris, OS X, IRIX), BeOS, OS/2 ir Amiga.

## Šaltiniai
Kauno simfoninis orkestras

**Kauno simfoninis orkestras** – Lietuvos orkestras Kaune.

Įsteigtas 2004 m., koncertinę veiklą pradėjo 2005 m. Orkestro pirmtakas – nuo 1988 m. veikęs Kauno kamerinis orkestras. Pirmasis koncertas surengtas 2005 m. vasario 5 d. Pirmasis orkestro vadovas – Italijos smuikininkas Pavelas Bermanas. Šiuo metu orkestro vadovas – Algimantas Treikauskas. Nuo 2006 m. orkestro vyr. dirigentas – Modestas Pitrėnas.

## Veikla
Repertuarą sudaro klasikinė ir romantinė muzika. Orkestras atliko Lietuvos ir užsienio šalių kompozitorių (Giedrius Kuprevičius, Vidmantas Bartulis, Zita Bružaitė, Ludwig van Beethoven, Volfgangas Amadėjus Mocartas, Johannes Brahms) kūrinius.

Žymiausi kūriniai:
* Ludwig van Beethoven. VII simfonija, 2005 m. 
* Antoninas Dvoržakas. IX simfonija, 2006 m.
* Carmen Cubana. Lotyniškoji popopera, kartu su *The [[Scorpions]]* ir *[[Electric Light Orchestra]]*, 2008 m.
* Maurice Ravel. Orkestrinis kūrinys Bolero, 2009 m.

Koncertams dirigavo Lietuvos ir užsienio dirigentai, tarp jų: Juozas Domarkas, Robertas Šervenikas, Petras Bingelis, Martynas Staškus, Andre de Quadro (JAV), Frederico Longo (Italija), Viačeslav Bartnovskij (Baltarusija), Alexis Soriano (Ispanija), Hans Ek (Švedija) ir kiti.

Koncertuose dalyvavo pianistai Petras Geniušas, Mūza Rubackytė, Martyna Jatkauskaitė, Prancūzijos pianistas Vardan Mamikonian, Italijos pianistė Ana Markovina, smuikininkai Vilhelmas Čepinskis, violončelininkas Davidas Geringas, dainininkai Virgilijus Noreika, Irena Milkevičiūtė, Edgaras Montvidas, Kauno valstybinis choras, amerikietė saksofonininkė Nancy Boone, korėjietė pianistė Meehyun Ahn.

Orkestras koncertavo Lietuvoje, Norvegijoje, Lenkijoje, Estijoje, Italijoje, dalyvavo tarptautiniuose festivaliuose. 

## Šaltiniai

## Nuorodos
* Kauno miesto simfoninis orkestras
Sazava

**Sazava** () – upė vidurio Čekijoje; Vltavos dešinysis intakas. Prasideda Čekijos-Moravijos aukštumoje, Vysočinos krašte, Velk Daržko žuvininkystės tvenkinyje į šiaurę nuo Ždaro miesto. Teka į vakarus, aukštupyje sudaro slenksčius. Įteka į Vltavą ties Davlės miesteliu, į pietus nuo Prahos.

Didžiausi intakai: Šlapanka, Želivka, Blanicė (kairieji), Sazavka (dešinysis).

Žiemą ir pavasarį upe nuteka 60 % jos metinio nuotėkio. Poplūdis būna vasario – balandžio laikotarpiu, kai tirpsta sniegas Čekijos-Moravijos aukštumoje. Prie Sazavos įsikūrę miestai: Ždiaras prie Sazavos, Pržibyslavas, Havličkuv Brodas, Svetla prie Sazavos, Ledečas prie Sazavos, Zručas prie Sazavos, Sazava, Tynecas prie Sazavos.
Sokotrų kalba

**Sokotrų kalba** (sok. – méthel d-saqátri, arab. – اللغة السقطرية) – vietinė Sokotros, Abd el Kurio ir Samhaho salų, esančių pietinėje Jemeno pakrantėje bei sudarančių Sokotros salyną kalba. Sokotrų kalbą vartojantys žmonės gyvena Sokotros saloje, Jungtiniuose Arabų Emyratuose, Omane ir kitose Arabų šalyse, bet didžiausia populiacija įsikūrusi Jemene. Sokotrų kalba dėl savo istorijos buvo izoliuota nuo giminingos arabų kalbos.

## Šaltiniai

* 
* Alexander Militarev Semitic Language Tree with Soqotri modern classification (above) 

## Nuorodos
* Sokotrų kalba al-bab.com 
* Sokotrų kalba at E-Paranoids 
* The RBGE upgraded Soqotra Bibliography up to 2007 with more language references
Berounka

**Berounka** () – upė vakarų Čekijoje; Vltavos kairysis intakas. Susidaro Pilzene susiliejus Mžės ir Radbuzos upėms. Pirmoji prasideda Vokietijoje, Grizbacho Miške, kita – Bohemijos Miške. Teka į šiaurės rytus, sudaro vaizdingus vingius. Pakrantės miškingos, apstatytos senovinėmis pilimis. Įteka į Vltavą pietinėje Prahos dalyje.

Didžiausi intakai: Uslava, Klabava, Radnikų upelis, Litavka (dešinieji), Tržemošna, Stržela, Javornicė, Rakovnikų upelis, Kličava (kairieji). Ant upės įrengta keletas užtvankų. Upės vidurupyje įsteigtas Krživoklastko kraštovaizdžio draustinis. Prie Berounkos įsikūrę miestai: Pilzenas, Berounas, Praha.
Al Azharo universitetas

**Al Azcharo universitetas** (, Al-ʾAzhar al-Šarīf) – universitetas Kaire, svarbiausia musulmonų aukštoji mokykla. rengianti teologus islamo kraštams. 

## Istorija

Valdant Fatimidams al-Azcharo universitetas išaugo iš medresės, įkurtos 996 m. prie mečetės, kuri pastatyta 972 m. 1961 m. Gamalis Abdelis Naseras universitetą modernizavo, įkurta pasaulietinių disciplinų fakultetų: Medicinos, Žemės ūkio. Yra gausi, daugiau, kaip 20 000 tomų arabų raštų biblioteka. Universitete veikia Islamo tyrimo akademija, kiti religijos tyrimo institutai. 

Pagrindiniai dėstomieji dalykai – fikhas, arabų kalba, arabų literatūra, Korano disciplinos ir chadisai.

## Šaltiniai
Jemeno tarptautiniai santykiai

**[[Jemenas|Jemeno]] tarptautiniai santykiai** pradėjo vystytis tik nuo 1962 m., nes iki tol šalis dėl savo susiskaldymo ir kitų priežasčių buvo izoliuota nuo savo kaimynų ir kitų šalių. Tiesa, 1934 m. santykius su Saudo Arabija nubrėžė Taifo sutartis. Vėliau ši sutartis, kuri nustatė įvairius šalių santykius ir klausimus, buvo atnaujinama kas 20 metų.

1958 ir 1959 m. Šaiurės Jemene pradėjo veikti Tarybų Sąjungos ir Kinijos pagalbos šaliai misijos. Jos tapo pirmosiomis ne musulmonų misijomis šalyje. 

1989 m. Šiaurės Jemenas prisijungė prie Irako, Jordanijos ir Egipto bei visi kartu sudarė Arabijos jungtinę tarybą. Ši taryba rūpinosi glaudesniais ekonominiais klausimais tarp šalių narių. 

1967 m. britų pajėgos pasitraukė iš Jemeno teritorijos ir įsikūrė Pietų Jemeno valstybė. Ji turėjo gerus santykius su visais savo kaimynais, tačiau geriausiai sutarė su Tarybų Sąjunga ir kitomis marksistinėmis valstybėmis. Tiesa, su Arabijos pusiasalio šalimis Pietų Jemenas dažnai nesutarė. 1969 ir 1973 m. tarp Pietų Jemeno ir Saudo Arabijos buvo kilę kariniai konfliktai.

1990 m. susijungus abejoms Jemeno dalims, šalis pradėjo jungtis prie svarbiausių pasaulio organizacijų. Šalis yra Jungtinių Tautų, Arabų lygos ir Islamų konferencijos organizacijos narė. Jemenas yra pasirašęs branduolinio ginklo nenaudojimo sutartį. Persijos įlankos karinė krizė stipriai paveikė Jemeno santykius. Kaip Jungtinių Tautų Saugumo Tarybos narys, Jemenas dalyvavo 1990 ir 1991 m. dalyvavo tarybos veiksmuose prieš Kuveitą ir Iraką, tiesa, pasisakydama prieš karinės jėgos panaudojimą. Šios šalys reagavo neigiamai ir dėl to nutraukė bet kokius ryšius su Jemenu. Apie 850 000 Jemeno gyventojų grįžo į šalį, pasitraukdamos iš šių šalių.

Užsienio turistų pagrobimai yra didelė Jemeno vyriausybės problema. Daugumoje atvejų pagrobėjai bandė paveikti šalies vyriausybę tokiais veiksmais. 2009 m. birželį Jemene buvo pagrobti 9 užsienio turistai, iš kurių 7 buvo nužudyti, du vaikais išgyveno.

Jemenas turi istoriškai gerus santykius su Somaliu. Per ilgą šalių istoriją kiekvienoje jų gyveno daug kitos šalies gyventojų, kurie įtakojo kultūrą. 2007 m. duomenimis Jemen gyveno apie 110 000 Somalio gyventojų. 

Puikius santykius Jemenas palaiko ir su kitu netiesioginiu savo kaimynu Džibučiu. Šalių vyriausybės daug investuoja viena kitos valstybėje. 2008 m. pasirodė pranešimų, kad Saudo Arabijos verslininkas netikras Osama bin Ladeno brolis Tarekas bin Ladenas planavo tarp šių šalių per Bab el Mandebą pastatyti tiltą.

## Šaltiniai
Militai

**Militai** (, vns. *miles*) – treniruoti Romos legionų eiliniai pėstininkai.

Militai buvo nespecialistai reguliarieji kareiviai, sudarę didžiąją dalį legionierių. Į jų pareigas įeidavo sargyba, lauko įtvirtinimų statyba, kita nekovinė veikla.
Po kelerių metų tarnybos militai galėjo būti papildomai treniruojami ir tapti imunais – specialistais su didesnėmis algomis.
Baltarusijos universitetas

**Baltarusijos valstybinis universitetas** () – universitetas Minske, didžiausias ir seniausias Baltarusijos universitetas, įkurtas 1921 m.

## Struktūra
### Fakultetai ir jiems prilyginti padaliniai
* Taikomosios matematikos ir informatikos fakultetas
* Fizikos fakultetas
* Radiofizikos ir kompiuterio technologijos fakultetas
* Mechanikos ir matematikos fakultetas
* Biologijos fakultetas
* Chemijos fakultetas
* Geografijos fakultetas
* Filologijos fakultetas
* Teisės fakultetas
* Istorijos fakultetas
* Filosofijos ir socialinių mokslų fakultetas
* Žurnalistikos institutas
* Tarptautinių santykių fakultetas
* Ekonomikos fakultetas
* Verslo ir informacinių technologijų fakultetas
* Karinis fakultetas
* Parengiamasis fakultetas
* Šventųjų Metodijaus ir Kirilo Teologijos institutas
* Respublikinis institutas sinologijos vardu Konfucijaus
* Respublikonų aukštojo mokslo institutas
* Pažangių studijų ir perkvalifikavimo institutas Informatizacijos ir vadybos technologijų srityje
* Valstybinis vadybos ir socialinių technologijų institutas
* Teisėjų, prokurorų, teismų ir teisingumo institucijų perkvalifikavimo ir kvalifikacijos kėlimo institutas
* Andrejus Sacharovas Tarptautinis valstybinis aplinkos institutas jiems
* Teisės kolegija
* Respublikinis olimpinis futbolo mokymų centras
* Socialinių ir kultūrinių komunikacijų fakultetas
* Licėjus
### Institutai
* Taikomosios fizikos mokslo tyrimų institutas
* Fizikos ir chemijos mokslo tyrimų institutas
* Branduolinės fizikos mokslo tyrimų institutas
* Taikomosios matematikos ir informatikos problemų institutas
* Mokslinių tyrimų ozono sluoksnis centro stebėsena
* Žmogaus problemų centras
### Kiti padaliniai
* Inžinerinis mokslinis centras
* Informacinių technologijų mokslinis centras
* Biologijos stotis
* Leidykla, Leidžia nuo 1923 m. laikraštį „Беларускі дзяржаўны універсітэт“, „Вестник БГУ“ (1969-2017) ir nuo 2017 m. "Журнал Белорусского государственного университета".
* Bandymų stotis
* Biblioteka
* Botanikos sodas
* istorijos, geologijos, mineralogijos ir zoologijos muziejus.

## Šaltiniai
Pincetas

**Pincetas** ( – žnyplelės) – nedidelės spyruokliuojančios žnyplelės, vartojamos surenkant ir ardant tikslius mechanizmus. Medicinoje dažniausiai naudojamas chirurginis pincetas (aštriais dantytais galais) ir anatominis (bukais galais). Operacijos metu pincetu paimami ir prilaikomi audiniai, tvarstomoji medžiaga, smulkūs instrumentai.

## Šaltiniai
Marsden Hartley

**Marsden Hartley** (1877 m. sausio 4 d. – 1943 m. rugsėjo 2 d.) – JAV modernizmo stiliaus tapytojas, poetas ir XX a. pradžios eseistas. Hartley gimė Levistone, Meino valstijoje, JAV, kur gyveno iš Didžiosios Britanijos emigravę Marsden tėvai. Šeimai išsikrausčius į Klyvlendą, jis 1892 m. pradėjo mokytis *Klyvlendo meno institute*. Marsden Hartley gimė kaip Edmund Hartley, bet kaip savo vardą pasirinko motinos mergautinę pavardę. Marsden Hartley buvo homoseksualios lytinės orientacijos.
Romanas (Rumunija)

**Romanas** () – miestas šiaurės rytų Rumunijoje, Moldavijos regione, Niamco apskrityje, prie Sireto ir Moldovos upių santakos. 69,3 tūkst. gyventojų (2007 m.). 

## Istorija

Miestas šaltiniuose minimas nuo XIV a. pab. 

## Galerija

Vaizdas:RO NT Roman catedrala episcopie.jpeg|Vyskupija
Vaizdas:RO NT Roman Hogas villa 1.jpg|Namai *Calistrat Hogaş*
Vaizdas:RO NT Roman Roman Voda gymnasium.jpg|Vidurinė mokykla *Roman-Vodă*
Pinaklis

**Pinaklis** ( iš  – kraigas), **fiala** – keturkampis, į viršų smailėjantis bokštelis, kuris užbaigia bokštą, frontoną, kontraforsą, vimpergą.

Briaunos puošiamos krabais, viršus – fleronu. Pinaklis būdingas gotikos architektūrai. Lietuvoje pinakliais papuošti šv. Onos bažnyčios Vilniuje bokštai, Perkūno namų Kaune frontonas.

## Šaltiniai
Valstybinis Asunsjono universitetas

**Valstybinis Asunsjono universitetas** (, ) – valstybinis Paragvajaus universitetas, įkurtas šalies sostinės Asunsjono priemiestyje San Lorense. Tai seniausias ir didžiausias šalies universitetas (įkurtas 1889 m. José Segundo Decoud iniciatyva).

## Struktūra

Turi 12 fakultetų, keletą institutų ir mokslinių tyrimų centrų. Universitetas turi platų specialybių ruošimo centrų, išsidėsčiusių provincijoje, tinklą.

### Fakultetai
* Teisės ir socialinių mokslų
* Medicinos
* Inžinerijos
* Ekonomikos mokslų
* Odontologijos
* Chemijos
* Filosofijos
* Agrarinių mokslų
* Veterinarijos
* Architektūros, dizaino ir meno
* Politechnikos
* Tiksliųjų ir gamtos mokslų

### Kitos įstaigos
* Paragvajaus telekomunikacijų institutas
* Eksperimentinė Brazilijos – Paragvajaus kolegija
* Dr. Andrés Barbero institutas
* Paslaugų mokymo centras
* Valstybinis komunikacijų centras
* Valstybinė energetikos komisija
* Daugiadisciplinis technologinių investicijų centras
* Investicijų į sveikatos mokslus centras
* Aukštasis kalbų institutas
Pilorospazmas

**Pilorospazmas** ( – (skrandžio) prievartis) – funkcinio pobūdžio skrandžio prievarčio spazmas.

Pasitaiko kūdikiams, dažniau berniukams, iki 3 mėnesių amžiaus dėl įgimto skrandžio prievarčio nervinės reguliacijos sutrikimo. Pavalgęs kūdikis atpila, kartais vemia, būna neramus, per lėtai auga jo kūno masė.

Pilorospazmas gydomas spazmolitinias vaistais. Kūdikis matinamas pusiau vertikalioje padėtyje nedidelėmis porcijomis, darant trumpas pertraukas. Po maitinimo palaikomas stačias, vėliau guldomas ant kairiojo šono.

Kūdikiui augant, jo skrandžio prievarčio raumenų nervinė reguliacija normalėja, pilorospazmas išnyksta.

## Šaltiniai
Pilorostenozė

**Pilorostenozė** ( – (skrandžio) prievartis) – skrandžio prievarčio angos susiaurėjimas.

Būna įgyta (dėl skrandžio opos, skrandžio nudegimo cheminėmis medžiagomis) ir (dauguma atvejų) įgimta. Pastaroji dažniau pasitaiko berniukams. 2-3 gyvenimo savaitę kūdikis pradeda vemti, iš pradžių lėtai ir negausiai, vėliau – net fontanu. Retai tuštinasi, jo kūno masė liaujasi augti, vėliau mažėja.

Gydoma operacija.

## Šaltiniai
Barselonos universitetas

**Barselonos universitetas** () – seniausias ir didžiausias Katalonijos universitetas, įkurtas Barselonoje 1450 m. Apie 81 000 studentų, 4500 dėstytojų.

## Struktūra
* Bibliotekininkystės ir raštvedybos fakultetas
* Biologijos fakultetas
* Chemijos  fakultetas
* Dailiųjų menų fakultetas
* Edukologijos  fakultetas
* Ekonomikos fakultetas
* Farmacijos fakultetas
* Filologijos fakultetas
* Filosofijos fakultetas
* Fizikos fakultetas
* Geografijos ir istorijos fakultetas
* Geologijos fakultetas
* Matematikos fakultetas
* Medicinos fakultetas
* Odontologijos fakultetas
* Psichologijos fakultetas
* Teisės  fakultetas
* Mokytojų perkvalifikavimo fakultetas
* Verslo studijų mokykla
* Slaugos mokykla
* Barselonos universiteto biblioteka, antroji pagal dydį šalyje (po Ispanijos nacionalinės bibliotekos): apie 2 mln. knygų ir 38 000 pavadinimų periodinių leidinių. 

## Žymiausi studentai
* Peras Boš Chimpera, istorikas, archeologas, etnografas

## Šaltiniai
Piliorius

**Piliorius** ( – stulpas) – konstrukcinis statinio elementas; keturkampio ar daugiakampio skerspjūvio atrama. Kaip ir kolona kartais turi bazę, kapitelį. Remia perdangą, paramines arkas ir skliautus, skaido erdvę.

Piliorius daromas iš akmens, mūro, betono. Statomas atskirai arba priglaudžiamas prie sienos.

Pradėti naudoti senovės Egipto, Graikijos ir Romos statiniuose, paplito romaninėje, gotikinėje ir renesanso architektūroje.

## Šaltiniai
Piktybinė galvijų sloga

**Piktybinė galvijų sloga** – infekcinė enzootinė atrajotojų liga, kurią sukelia arbovirusų grupės virusai. Ja gali sirgti galvijai, avys, ožkos, laukiniai atrajojantys gyvūnai.

Ligos eiga ūminė arba poūmė. Pasireiškia šie simptomai: gleivinių, dažniausiai galvos srities, uždegimas, centrinės nervų sistemos sutrikimai. Sergantiems gyvuliams pakyla kūno temperatūra, drimba seilės, jie ašaroja, galvijai baubia, griežia dantimis, kosti. Snukio gleivinė išopėja, būna, kad gyvuliai apanka.

Liga trunka 2–3 savaites; daugelis gyvulių gaišta.

Gydoma antibiotikais, dažniausiai streptomicinu. Pažeistos gleivinės plaunamos dezinfekciniais tirpalais.

## Šaltiniai
Baida (Jemenas)

**Baida**, kitaip **Baidaha** arba **Beida** ()) – miestas centriniame Jemene, Baidos gubernijoje. Jis įsikūręs 130 mylių į pietryčius nuo Sanos. 28 tūkst. gyventojų (2004 m.).

## Istorija

Miestas senovėje vadintas **Naškumu** ir priklausė Šebos valstybei. Rasta archeologinių radinių. 1903 m. Jungtinė Karalystė sudarė sutartį, pagal kurią dvidešimt metų turėjo teisę kontroliuoti Al Baidą. 1934 m. tapo Adeno Protektorato dalimi. 1967 m. – 1990 m. buvo Pietų Jemeno teritorija.

## Šaltiniai
* www.statoids.com
Bazelio universitetas

**Bazelio universitetas** (, ) – seniausias Šveicarijos universitetas, įkurtas popiežiaus Pijaus II iniciatyva 1460 m. balandžio 4 d. Bazelyje.

## Struktūra
* Filosofijos ir istorijos fakultetas
* Ekonomikos ir verslo fakultetas
* Filosofijos ir gamtos mokslų fakultetas
* Medicinos fakultetas
* Psichologijos fakultetas
* Teisės fakultetas
* Teologijos fakultetas
* Biblioteka, įkurta 1471 m.
* Suaugusiųjų mokymo centras, nuo 1980 m.

## Lietuviai
Jau XVI a. universitete mokėsi studentų, didikų ir bajorų vaikų iš Lietuvos. 1563 m. įstojo būsimasis Žemaičių seniūnas ir Vilniaus kaštelionas Jonas Kiška su 6 bajoraičiais (palydovais). Nuo 1590 m. čia studijavo Jonas Skuminas Tiškevičius, Lukas Masalskis ir Jurgis Masalskis. 1596 m. studijuoti atvyko Naugarduko ir Vilniaus vaivadų sūnūs Jurgis Radvila ir Jonušas Radvila su 10 palydovų. 1563 m. įstojo būsimasis Bresto vaivada Kristupas Zenavičius, 1599 m. jo sūnus Mikalojus Zenavičius. 

## Šaltiniai
Pievotyra

**Pievotyra** – geobotanikos skyrius, kuris tiria biogeocenozes; pievininkystės mokslo biologinės dalies pagrindas. 

Uždavinys – nustatyti pievų tipus, jų biogeocenozių sandarą ir kaitą, pievų augalų biologines, ekologines ir ūkines savybes. Svarbiausias metodas – maršrutiniai tyrimai (nustatomi pievų tipai, jos kartografuojamos).

Daugėjant sėklinių pievų, didėja stacionarinių ir eksperimentinių tyrimų reikšmė - tiriami tipiški pievų kitimai dėl įvairių veiksnių skirtingais metų laikais.

## Šaltiniai
Piktybinė edema

**Piktybinė edema** – ūminė infekcinė gyvulių liga, kuria dažniausiai serga arkliai, avys, mulai, asilai, galvijai, kiaulės. 

Ligą sukelia anaerobinės bakterijos klostridijos. Gyvuliai suserga, jeigu į jų kūno žaizdas patenka šių mikroorganizmų, jeigu injekcijos daromos nesteriliais instrumentais, žaizdos tvarstomos nesteriliais tvarsčiais. Įsiskverbimo vietoje bakterijos sukelia greit plintančius dujinius patinimus, vėliau – pažeistų audinių nekrozę. Jų toksinai apnuodija organizmą. Gyvuliai gaišta praėjus 12–72 valandoms.

Piktybinė edema gydoma opercijomis, antibiotikais, sulfanilamidais.

## Šaltiniai
Hadžahas

**Hadžahas** () – Hadžaho gubernijos sostinė, Jemeno šiaurės vakaruose. Miestas pastatytas maždaug 1800 metrų aukštumoje. 34,1 tūkst. gyventojų. Yra tvirtovė.
Pančas

**Pančas** () – anglų lėlių teatro personažas. Šmaikštus, suktas mušeika, nugalintis visus savo priešus, neretai ir patį velnią. Kuprotas, kumpanosis, atkištu smakru.

Atsirado XVII a. (1662 m.); XVIII a. tapo svarbiausiu lėlių teatro komiškų spektaklių personažu. Pančo susiformavimui turėjo įtakos italų komedijos del arte personažas Pulčinela bei groteskiniai anglų liaudies komedijos personažai.

## Šaltiniai